จริงๆแล้วประจำเดือนควรจะมาวันที่10 แต่มาวันที่13ค่ะ วันที่11มีอะไรกับแฟน ที่ทำให้กังวลคือ แฟนใส่เข้าไปครั้งนึงแบบไม่ได้ใส่ถุงยางอ่ะค่ะ แต่ไม่ได้หลั่งนะคะ แล้วประจำเดือนที่มา มาน้อยผิดปกติ​ สีน้ำตาลดำค่ะ อยากรู้ว่าเสี่ยงท้องมั้ย แล้วถ้าไม่ท้องทำไมประจำเดือนถึงมาแบบนี้ค่ะ
สวัสดีค่ะ หากมีการสอดใส่อวัยวะเพศเข้าสู่ช่องคลอด แต่ยังไม่มีการหลั่งน้ำอสุจิเกิดขึ้น โอกาสที่จะตั้งครรภ์ก็ไม่มีค่ะ นอกจากนี้ หากได้มีเลือดออกมาในวันที่ 13 ธ.ค. ซึ่งใกล้เคียงกับประจำเดือนในรอบก่อน ที่มาวันที่ 10 พ.ย. ก็น่าจะเป็นประจำเดือนได้ ซึ่งหากได้มีเลือดออกมานาน 2-7 วัน ก็แสดงว่าเป็นประจำเดือนค่ะส่วนการที่เลือดมีสีน้ำตาลดำ และมีปริมาณน้อยผิดปกติ อาจเกิดจากสาเหตุ เช่น การมีความเครียด ทำงานหนัก ออกกำลังกายมากไป มีน้ำหนักลด เป็นต้น แนะนำควรสังเกตประจำเดือนในรอบต่อๆ ไปก่อน ว่าจะยังคงมีปริมาณที่น้อยมากหรือไม่ หากยังคงน้อยมาก ก็ควรไปพบแพทย์เพื่อหาสาเหตุอื่นๆ ต่อไป เช่น มีภาวะโลหิตจาง มีภาวะไทรอยด์ฮอร์โมนผิดปกติ มีพังผืดในมดลูก เป็นต้น